Okresná prokuratúra Vranov nad Topľou 
Nám. Slobody 5, 093 80 Vranov nad Topľou 	

Sp. zn. : Pv 938/12/7713	Vranov nad Topľou, 26.8.2014
EEČ : 2-61-100-2014

U Z N E S E N I E

Trestná vec:	obvinený XXXXX  
Prečin:	Ublíženie na zdraví podľa § 156 odsek 1 Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátorka Okresnej prokuratúry Vranov nad Topľou
Podľa § 217 odsek 1 Trestného poriadku vyslovujem, že obvinený:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry Vranov nad Topľou zo dňa 4.3.2013, spisová značka Pv 938/12/7713, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
že dňa 05.06.2012 v čase okolo 19.15 hod. v XXXXX na chodbe Základnej školy XXXXX ul. Štúrová, napadol XXXXX, vychádzajúceho z dverí šatne a to z dôvodu slovných nezhôd poškodeného XXXXX so XXXXX a to tak, že ho dlaňou pravej ruky udrel do ľavej časti tváre a krku, následkom čoho pravou časťou tváre udrel do steny, čím mu obvinený svojim konaním podľa  odborného vyjadrenia XXXXX spôsobil zranenia a to pomliaždenie tváre vľavo, pomliaždenie temennej oblasti hlavy vpravo a podvrtnutie krčnej chrbtice s dobou liečenia 12-14 dní.

Uznesením prokurátora Okresnej prokuratúry Vranov nad Topľou zo dňa 4.3.2013, spisová značka Pv 938/12/7713, bola určená obvinenému skúšobná doba v trvaní 12 mesiacov.
Odôvodnenie:
      XXXXX prokuratúry vo Vranove nad Topľou uznesením sp. zn. Pv 938/13/7713-5  zo dňa 04.03.2013, ktoré nadobudlo právoplatnosť dňa 29.06.2013 podľa § 216 ods.1/Trestného poriadku rozhodla o podmienečnom zastavení trestného stíhania obvineného XXXXX, stíhaného pre prečin ublíženia na zdraví podľa § 156 ods. 1 Trestného zákona,  ktorého sa mal dopustiť tak, ako je to uvedené vo výrokovej časti tohto uznesenia.

       Podľa § 216 ods.2/ Trestného poriadku  určila obvinenému skúšobnú dobu v trvaní 12 (dvanásť) mesiacov. Skúšobná doba podmienečného zastavenia trestného stíhania uplynula dňa  29.06.2014. Po uplynutí tejto doby bol vyžiadaný odpis z registra trestov, z ktorého bolo zistené, že obvinený v priebehu skúšobnej doby nemá žiaden novší záznam a podľa charakteristiky z miesta trvalého bydliska je hodnotený kladne, priestupkovo prejednávaný nebol. 

        Podľa ustanovenia § 217 ods.1/ Trestného poriadku, ak obvinený v priebehu skúšobnej doby viedol riadny život, splnil povinnosť nahradiť spôsobenú škodu a vyhovel aj ďalším uloženým obmedzeniam a povinnostiam, prokurátor rozhodne, že sa odsúdený osvedčil. V danej veci bolo zistené, že  škoda bola uhradená.  Obvinený viedol riadny život a preto bolo potrebné rozhodnúť tak, ako je to uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Stanislava Nemčíková
prokurátorka